பாகிஸ்தானிய இயக்கத்தில் இருந்த முதலாளித்துவ இழைக்கு உதவியவர்கள் ஆதம்ஜீ குடும்பத்தினர், தாவூது குடும்பத்தினர், ஹபீப் குடும்பத்தினர் இன்னும் சில முஸ்லீம் வியாபார பணக்காரர்கள். இவர்கள் ஜின்னாவுடன் இணைந்து பல முஸ்லீம் நிதியுதவி மற்றும் வியாபார நிறுவனங்களை உருவாக்கினார்கள். இதில், ஆல்-இந்தியா ஃபெடரேஷன் ஆஃப் முஸ்லீம் சேம்பர் ஆஃப் காமர்ஸ் அண்ட் இண்டஸ்ட்ரி (1943). முஸ்லீம் கமர்ஷியல் பேங்க் (1947), முகமதி ஸ்டாம்ஷிப் கம்பெனி (1940களில் நடுவே), ஓரியண்ட் ஏர்வேஸ் (1946) ஆகியவையும் பல செய்திப்பத்திரிக்கைகளும், பல சிறு தொழிற்சாலைகளும் அடங்கும். இவை பல முஸ்லீம்களுக்கு உடனடி பொருளாதார முன்னேற்றத்தைக் கொண்டுவந்தாலும், இவற்றின் முக்கிய நோக்கம், பாகிஸ்தான் உருவான பின்னர் அங்கிருக்கும் முஸ்லீம்களுக்கு பல பொருளாதார வாய்ப்புக்களை அளிப்பதுதான்.